ชิมช้อปใช้ เฟส 2 ได้ข้อสรุปภายในเดือนนี้ คาดขยายโค้วต้าให้สูงสุดอีก 5 ล้านราย
รมว.คลัง เผย ชิมช้อปใช้ เฟส 2 ได้ข้อสรุปภายในเดือนนี้ คาดขยายโค้วต้าให้สูงสุดอีก 5 ล้านรายนายอุตตม สาวนายน รัฐมนตรีว่าการกระทรวงการคลังและคณะ กล่าวภายหลังการตรวจเยี่ยมกรมธนารักษ์ ว่า ภายในเดือนตุลาคม 2562 จะสามารถสรุปการต่ออายุมาตรการ ชิมช้อปใช้ ในระยะที่ 2 ทั้งในเรื่องของสิทธิประโยชน์ วงเงินงบประมาณและการลงทะเบียนที่จะต้องมีความครอบคลุมและเข้าถึงคนทุกกลุ่มมากยิ่งขึ้น เบื้องต้นคาดการณ์ไว้ว่าจะมีการขยายสิทธิ์ให้ประชาชนอีกสูงสุดที่ 5 ล้านราย ล่าสุดได้มีการหารือหน่วยงานที่เกี่ยวข้อง เพื่อเตรียมความพร้อมในทุกด้าน เมื่อได้ข้อสรุปของมาตรการแล้วจะนำเสนอคณะรัฐมนตรีเพื่อพิจารณาต่อไป คาดว่ามาตรการจะมีผลในช่วงเดือนพฤศจิกายนถึงเดือนธันวาคมนี้ เพื่อให้ตรงตามวัตถุประสงค์การกระตุ้นเศรษฐกิจภายในปีนี้ ส่วนของค่าเงินบาทที่ทำสถิติแข็งค่าสูงสุดในรอบปี 6 ปี นั้น  ได้มีการพูดคุยกับผู้ว่าการธนาคารแห่งประเทศไทยและได้รับทราบว่าทางธนาคารแห่งประเทศไทยมีมาตรการเพื่อดูแลค่าเงินบาทให้มีความเหมาะสมกับสถานการณ์เศรษฐกิจอยู่แล้วนอกจากนี้ รมว.คลัง ได้สั่งการกรมธนารักษ์ บริหารจัดการพื้นที่ราชพัสดุราว 12,603 ล้านไร่ ในการช่วยพัฒนาประเทศด้านเศรษฐกิจและสังคม โดยเฉพาะเศรษฐกิจฐานราก เพื่อปรับเปลี่ยนโครงสร้างพื้นฐานทางเศรษฐกิจของประเทศทั้งระบบ ด้วยการการบูรณาการกับหน่วยงานอื่นๆ อาทิ ธนาคารเฉพาะกิจของรัฐ เพื่อนำพื้นที่ราชพัสดุออกมาใช้สนับสนุนในเรื่องของแหล่งทำกินในชุมชน/การท่องเที่ยว/และที่อยู่อาศัย โดยเฉพาะการเตรียมความพร้อมของสังคมสูงอายุ จึงอยากให้กรมธนารักษ์เข้ามาดูแลในส่วนนี้ ด้วยการจัดหาพื้นที่ที่เหมาะสมเพื่อดูแลผู้สูงวัยให้มีคุณภาพชีวิตที่ดีขึ้นด้วย